[pic] | AZ EURÓPAI KÖZÖSSÉGEK BIZOTTSÁGA |

Brüsszel, 25.7.2006

SEC(2006) 998 végleges

Tervezet:

AZ EGT-VEGYESBIZOTTSÁG HATÁROZATA

az Európai Gazdasági Térségről szóló megállapodás XIII. mellékletének (Közlekedés) módosításáról

- Tervezet: a Bizottság közös álláspontja - (előterjesztő: a Bizottság)

INDOKLÁS

1. A jogbiztonság és a jogi szabályozás egységességének biztosítása érdekében az EGT-Vegyesbizottságnak a megfelelő közösségi jogszabályokat elfogadásukat követően hiánytalanul és a lehető leghamarabb be kell foglalnia az EGT-megállapodásba.

2. Az EGT-Vegyesbizottságnak ezért el kell fogadnia a mellékelt határozattervezetet, amelynek célja az EGT-megállapodás XIII. mellékletének módosítása a közlekedés területén nemrégiben elfogadott közösségi vívmányok beillesztése révén. A határozat tárgya:

32006 R 0336 : A hajók biztonságos üzemeltetéséről szóló nemzetközi szabályzat Közösségen belüli végrehajtásáról és a 3051/95/EK tanácsi rendelet hatályon kívül helyezéséről szóló, 2006. február 15-i 336/2006/EK európai parlamenti és tanácsi rendelet (HL L 64., 2006.3.4., 1. o.).

3. A határozattervezet kiigazításokat tartalmaz az EGT/EFTA-országok különleges helyzetére tekintettel. A fent említett rendeletet Norvégiában a biztonságos üzemeltetéséről szóló szabályzatra nem fogják alkalmazni. A határozatban részletezett feltételeknek megfelelően a 3. cikk (2) bekezdésének e) pontjában kiigazításra irányuló javaslat található.

1990 óta Norvégia a biztonságos üzemeltetésről szóló nemzetközi szabályzat betartását valamennyi tengeri területen kötelezővé tette a 100 főnél többet szállító utasszállító hajók számára. A 336/2006/EK rendeletet azonban nem kell alkalmazni a C- és D-osztályba tartozó tengeri területeken közlekedő ro-ro kompoktól eltérő utasszállító hajókra. Ennélfogva Norvégia hazai flottája esetében szigorúbb rendeleteket alkalmaz, amelyekre az EK-rendelet nem terjed ki. Norvégia hatályban kívánja tartani a biztonságos üzemeltetéséről szóló szabályzatot az ilyen hajókat üzemeltető vállalatoknál, hogy a szigorúbb nemzeti szabályozásban meghatározottaknak megfelelően a hazai flotta esetében fenntartsa a biztonság megfelelő szintjét.

4. Az Európai Gazdasági Térségről szóló megállapodás végrehajtására vonatkozó rendelkezésekről szóló 2894/94/EK tanácsi rendelet 1. cikke (3) bekezdésének a) pontja előirányozza, hogy a Tanácsnak közösségi álláspontot kell kialakítania az olyan határozatok esetében, amelyek a közösségi jogalkotást kiterjesztik, és eközben alapvető változtatásokat vezetnek be.

5. Az EGT-Vegyesbizottság határozattervezetét jóváhagyás céljából benyújtják a Tanácshoz, majd a Bizottság a lehető leghamarabb előterjeszti a Közösség álláspontját az EGT-Vegyesbizottságban.

Tervezet:

AZ EGT-VEGYESBIZOTTSÁG HATÁROZATA

az Európai Gazdasági Térségről szóló megállapodás XIII. mellékletének (Közlekedés) módosításáról

AZ EGT-VEGYESBIZOTTSÁG,

tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás) és különösen annak 98. cikkére,

mivel:

(1) A megállapodás XIII. melléklete a …..-i …… EGT-vegyesbizottsági határozattal[1] módosult.

(2) A hajók biztonságos üzemeltetéséről szóló nemzetközi szabályzat Közösségen belüli végrehajtásáról és a 3051/95/EK tanácsi rendelet hatályon kívül helyezéséről szóló, 2006. február 15-i 336/2006/EK európai parlamenti és tanácsi rendeletet[2] bele kell foglalni a megállapodásba,

A KÖVETKEZŐKÉPPEN HATÁROZOTT:

1. cikk

A megállapodás XIII. melléklete a következőképpen módosul:

1. A 56t. pont után (2005/65/EK európai parlamenti és tanácsi irányelv) a következő pont kerül:

„56u. 32006 R 0336 : A hajók biztonságos üzemeltetéséről szóló nemzetközi szabályzat Közösségen belüli végrehajtásáról és a 3051/95/EK tanácsi rendelet hatályon kívül helyezéséről szóló, 2006. február 15-i 336/2006/EK európai parlamenti és tanácsi rendelet (HL L 64., 2006.3.4., 1. o.).

E megállapodás alkalmazásában a rendelet rendelkezéseit a következő kiigazítással kell értelmezni:

Norvégia vonatkozásában a 3. cikk (2) bekezdésének e) pontja a következőképpen módosul:

„utasszállító hajók, kivéve

i. a ro-ro utasszállító kompokat, valamint

ii. a Norvégia zászlója alatt hajózó, 100 főnél többet szállító utasszállító hajókat

a C- és D-osztályba tartozó tengeri területeken, a 98/18/EK irányelv 4. cikkében foglaltaknak megfelelően.””

2. Az 56c. pont szövegét (3051/95/EK tanácsi rendelet) törölni kell.

2. cikk

A 336/2006/EK rendeletnek az Európai Unió Hivatalos Lapjának EGT-kiegészítésében közzéteendő izlandi és norvég nyelvű szövege hiteles.

3. cikk

Ez a határozat […]-án/-én lép hatályba, amennyiben a megállapodás 103. cikkének (1) bekezdése szerint előírt összes értesítést eljuttatták az EGT-Vegyesbizottsághoz *.

4. cikk

Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében kell közzétenni.

Kelt Brüsszelben, […]-án/-én.

az EGT-Vegyesbizottság részéről

az elnök az EGT-Vegyesbizottság

titkárai

[1] HL L […], […]. o.

[2] HL L 64., 2006.3.4., 1. o.

* [Alkotmányos követelmények fennállását nem jelezték.] [Alkotmányos követelmények fennállását jelezték.]